सामग्री: देश में लगातार गोलीबारी की घटनाओं के बावजूद बंदूक़ों पर नियंत्रण के लिए उन्हें कड़ा संघर्ष करना पड़ रहा है.

इसके लिए अक्सर नेशनल रायफ़ल एसोसिएशन (एनआरए) को ज़िम्मेदार माना जाता है. एनआरए ने बंदूक़ों के पक्ष में ज़बर्दस्त खेमेबाज़ी कर रखी है और यह ज़मीनी स्तर पर बेहद प्रभावशाली है.

बीबीसी ने चार विशेषज्ञों से बात की और यह जानने की कोशिश की है कि एनआरए के पास इतनी ताक़त कैसे आई.

वारेन कासिडी, एनआरए के पूर्व कार्यकारी उपाध्यक्ष और मुख्य कार्यकारी अधिकारी

1871 में गृहयुद्ध के तुरंत बाद एनआरए बनी. 20वीं सदी के शुरुआती आधे हिस्से तक ये सिर्फ़ निशानेबाज़ों का संगठन माना जाता था जो एक तरह से शिकारियों और संग्राहकों के लिए घर जैसा था.

समाप्त

पहले जैक केनेडी, फिर मार्टिन लूथर किंग और बॉबी केनेडी की हत्या के बाद अमरीका में राजनीतिक गतिविधियां तेज हो गईं. उसके बाद सचमुच एक राजनीतिक आंदोलन की शुरुआत हुई.

हमें सक्रिय होना पड़ा क्योंकि क़ानून की मौजूदगी दिखने लगी थी. इसके अलावा 1968 के बंदूक़ नियंत्रण क़ानून के तहत ज़्यादा लाइसेंसी डीलरों की ज़रूरत थी ताकि हथियार बेचे जा सकें. सुनने में तो यह सही लगता है लेकिन इसने क़ानून का पालन करने वालों की मुसीबतें बढ़ा दीं.’’

एनआरए के कुछ निदेशक ऐसे थे जो राजनीतिक संकट के ख़िलाफ़ बोर्ड के संयत रुख से खुश नहीं थे. कुछ ने खुलकर विरोध किया और कुछ ने तो राजनीति में अपने हाथ भी गंदे कर लिए.

इसके बाद 1977 में सिनसिनाटी विद्रोह हुआ. तब हम अपने एजेंडे पर आए और सालाना बैठक में हमने अपने प्रस्ताव रखे.

हममें से कई लोग कहेंगे कि उस वक़्त हम एक राजनीतिक संगठन बन गए थे.

आज एनआरए युवा शूटरों के लिए ट्रेनिंग की बड़ी जगह है और शिकार की परंपरा को बचा रहा है. लेकिन साथ ही इसके पास बड़ी राजनीतिक पहुँच भी है.

राज्यों के स्थानीय संघ हमारी बड़ी ताक़त हैं. जैसे कैलिफ़ोर्निया रायफ़ल एंड पिस्टल एसोसिएशन, मास राइफ़ल एसोसिएशन, गन ओनर्स एक्शन लीग आदि. ये संगठन पिछले 50 सालों से अपनी मर्ज़ी से काम कर रहे हैं. हम अपने प्रतिनिधि भेजते हैं और चुनाव के लिए पैसा जुटाने में मदद करते हैं.

बंदूक़ रखने के अधिकार के मामले में उनके रुख के आधार पर स्थानीय चुनावों के उम्मीदवारों को हम ग्रेड देते हैं. उसके बाद उनके पूरे कार्यकाल पर हमारी नज़र होती है. अब वो चाहे सिटी काउंसलर, मेयर या गवर्नर हों या फिर कांग्रेस के...\nपिछली सामग्री को संक्षेप में निम्नानुसार किया जा सकता है:
अमरीकी राष्ट्रपति बराक ओबामा इस महीने की शुरुआत में एक प्रेस कांफ्रेंस में रो पड़े थे. उनके ये आंसू शायद बंदूक़ नियंत्रण पर नाकामी से उपजी निराशा के कारण थे.